มีจุดดำๆขึ้นบริเวณหลังหลายจุด ลองจับดูตรงจุดด่างดำรู้สึกได้ว่าบริเวณนั้นผิวแห้งเป็นขุย ไม่ทราบว่าเกี่ยวกับโรคผิวหนังหรือโรคอะไรมั้ยค่ะ
สวัสดีค่ะ การมีจุดดำขึ้นที่หลังอาจเป็นไฝหรือปานที่เกิดขึ้นใหม่ หรือรอยดำหลังการอักเสบเช่นหลังเป็นผื่นผิวหนังอักเสบ ซึ่งปกติก็ไม่ได้มีอันตรายอะไร กรณีเป็นไฝใหม่นั้น อาจจะต้องสังเกตว่าไฝโตเร็วผิดปกติ มีขอบไม่ชัด มีหลายสีปนกัน เจ็บ คัน มีเลือดออกหรือไม่ ถ้ามีควรไปพบแพทย์เพื่อตรวจเพิ่มเติมแนะนำทาครีมบำรุงให้ความชุ่มชื้นได้หากผิวแห้งมีขุยมาก แต่หากผิวคันเป็นผื่นแดง อาจเป็นผิวหนังอักเสบที่ต้องได้ยาสเตียรอยด์ทาร่วมด้วย แนะนำพบแพทย์เพื่อตรวจร่างกายอีกครั้งค่ะ